Aat Soeratin

Aat Soeratin nyaéta salah sahiji budayawan Sunda réa kabisa anu gumelar di kota Bandung tanggal 12 Maret 1954. Anjeunna téh putra kaopat Bapa Soegeng Natawisastra jeung Ibu Siti Halimah.

Basa keur sakola di SMA, anjeunna geus aktip dina dunya lalakon tuluy ngadegkeun Depot Kreasi Seni Bandung (DKSB) jeung Harry Roesli dina taun 1975. Sabada lulus ti SMA, anjeunna asup ka Akademi Kehutanan, laju digawé di Departemén Kehutanan salaku panalungtik saméméhna lulus ti Akademi anu geus disebut. Ku sabab resep ulin ka daérah-daérah nu aya di Indonesia, panggih jeung suku-suku nu teu dipikawanoh, anjeunna jadi resep diajar kana kasenian suku-suku nu tos disebat éta. Dina taun 1989-1991, anjeunna meneliti adat, kebudayaan, jeung kasenian suku Asmat. 

Dina taun 1992, anjeunna jadi pupuhu di Yayasan Budaya Indonesia dina widang dokumentasi jeung informasi budaya-budaya etnis di Indonésia supados aya orang Indonésia anu apik dina pendokumentasian. Saur anjeunna, dokumentasi jeung informasi (visual jeung audiovisual) malahan dikempelkeun ku orang-orang asing.

Salian ti éta, anjeunna ogéngabengker dina acara Pekan Olahraga Nasional (PON) 2016 jeung Pekan Paralimpik Nasional (Peparnas) 2016 Jawa Barat. Anjeunna jeung réréncangan seniman legendaris anu kaasup tim salapan nerjemahkeun "Berjaya di Tanah Legenda" dina perhelatan kolosal anu dilakonkeun ku ribuan penari.

 Atikan 
Anjeunna asup ka SD Soka Bandung taun 1960 nepi ka taun 1967. Tuluy nuluykeun sakola ka SMPN 2 Bandung nepi ka taun 1970. Tos lulus ti SMP, anjeunna asup ka SMAN 3 Bandung nepi ka taun 1973. Sanggeus éta, anjeunna nuluykeun sakola nepi ka perguruan tinggi dina Akademi Kehutanan ngan teu nepi ka rengse ku margi tos aya padamelan. 

 Pagawéan 

 Panalungtik potensi leuweung Indonésia di Pulau  Sumatera jeung Kalimantan (1976);
 Rédaktur pelaksana Majalah Gaya (1985-1986);
 Pangajar dina Fakultas Atikan Bahasa dan Sastra IKIP Bandung (1985-1989);
 Panalungtik kabudayaan di Pulo Kalimantan, Irian, jeung Timor Tmur (1990-1991)
 Rédaktur pelaksana Jurnal Wisata/Kebudayaan Scope (1993)
 Rédaktur pelaksana Tabloid Deru (1998);
 Rédaktur palaksana Majalah Dunia Musik (1999)

 Organisasi 
Pupuhu Scout Pedestrian Bandung (1971);

Pupuhu Kelompok Musik dan Teater Depot Kreasi Seni Bandung (1971);

Pupuhu Depot Kreasi Seni Bandung (1975);

Seksi Teater dina Pengayoman Artis Parahyangan/Patria, Bandung (1981);

Pupuhu Yayasan Budaya Indonésia (1992);

Pupuhu Rumah Nusantara (1999)

 Karya 
Sutradara sekitar 100 episode Inohong di Bojongrangkong, TVRI Stasiun Bandung (1989)

Tim penyutradaraan Pergelaran Kebudayaan Masyarakat Asmat di beberapa negara Eropa (1989)

 Kahirupan pribadi 

 Istri 
Dra. Rachmawati Rachman

 Putra 
Jiwa Palamarta

Langit Geganawiati (alm)

Cahara Nusa Antara

 Rujukan 

Kategori:Budayawan Sunda
Kategori:Inohong Sunda
Kategori:Seniman Sunda